Document ID: 32000R0194

Ir-Regolament tal-Kummissjoni (KEE) Nru 194/2000
tas-27 ta’ Jannar 2000
li jemenda r-Regolament (KE) Nru 1619/1999 li jadatta ċerti kwoti ta’ ħut għas-sena 1999 skond ir-Regolament tal-Kunsill (KE) Nru 847/96 li jintroduċi kondizzjonijiet addizzjonali għall-amministrazjoni minn sena għal sena tat-TAC u tal-kwoti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 2847/93 tat-12 ta’ Ottubru 1993 li jistabbilixxi sistema ta’ kontroll għall-politika komuni tas-sajd [1], kif emendat l-aħħar mir-Regolament (KE) Nru 2846/98 [2], u partikolarment l-Artikolu 23 tiegħu,
Wara li kkunsidrat ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għall-amministrazjoni minn sena għal sena tat-TAC u tal-kwoti [3] u partikolarment l-Artikolu 4(2) tiegħu,
Billi:
(1) Wara reviżjoni ta’ l-informazzjoni dwar il-ħatt, xi ċifri li jikkostitwixxu l-bażi ta’ l-Anness tar-Regolament tal-Kummissjoni (KEE) Nru 1619/1999 [4] jidhru żbaljati, u għalhekk dan l-Anness għandu jiġi emendat;
(2) Sabiex ikun hemm kontinwazzjoni ta’ l-attivitajiet tas-sajd, il-kwoti emendati dikjarati f’dan ir-Regolament għandhom jibdew japplikaw malajr kemm jista’ jkun;
(3) Il-miżuri provduti f’dan ir-Regolament huma skond l-opinjoni tal-Kumitat tat-Tmexxija tas-Sajd u l-Akwakultura,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 1619/1999 huwa emendat kif ġej:
1. l-iskrizzjonijiet fir-reġistri li jikkorrespondu għall-merluzz fiż-żoni VIIb-k, VIII, IX, CECAF 37.1.1 (ibħra tal-Komunità) u tas-sardin fiż-żoni Skagerrak u Kattegat għandhom jitneħħew mill-Anness;
2. l-iskrizzjonijiet fl-Anness I ta’ dan ir-Regolament għandhom jieħdu post l-iskrizzjonijiet korrispondenti fl-Anness;
3. l-iskrizzjonijiet fl-Anness II ta’ dan ir-Regolament għandhom jiddaħħlu fl-Anness.
L-Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Magħmul fi Brussel, fis-27 ta’ Jannar 2000.

Labels: 6